DA Den Europæiske Unions Tidende C 259/9

Medlemsstaternes oplysninger om statsstøtte, der ydes i henhold til Kommissionens forordning (EF) nr. 1857/2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001

(2008/C 259/08)

Sag nr.: XA 231/08

Medlemsstat: Spanien

Region: Comunidad Valenciana

Navnet på den virksomhed, der modtager en individuel støtte: Asociación empresarial de productores de porcino de la Comunidad Valenciana

Retsgrundlag: Resolución de la Consellera de Agricultura Pesca y Alimentación, que concede la subvención basada en una línea nominativa descrita en la ley 15/2007 de presupuestos de la Generalitat

Forventede årlige udgifter til ordningen: 15 000 EUR i 2008

Maksimal støtteintensitet: 100 %

Gennemførelsesdato: Fra offentliggørelsen af registreringsnummeret på ansøgningen om fritagelse på Europa-Kommissionens Generaldirektorat for Landbrug og Udvikling af Landdistrikters websted

Støttens eller det individuelle støtteprojekts varighed: Året 2008

Målet med støtten: Uddannelse, fremme og udbredelse af husdyrproduktion i overensstemmelse med markedskravene hvad angår fødevaresikkerhed, sporbarhed og miljøpåvirkning i svinesektoren i den selvstyrende region Valencia (artikel 15 i forordning (EF) nr. 1857/2006)

Berørt(e) sektor(er): Svineproducenter

Den støttetildelende myndigheds navn og adresse:

Conselleria de Agricultura, Pesca y Alimentación Amadeo de Saboya, 2 E-46010 Valencia

Andre oplysninger: Teksten til beslutningen om ydelse af støtte vedlægges

Websted: http://www.agricultura.gva.es/especiales/ayudas_agrarias/pdf/PROGAPORC.pdf

Valencia, den 2. juni 2008

La directora general de producción agraria

Laura Peñarroya FABREGAT

Sag nr.: XA 232/08

Medlemsstat: Republikken Litauen

Region: —

Støtteordningens betegnelse eller navnet på den virksomhed, der modtager en individuel støtte: Parama ūkiams modernizuoti 2007–2013 m. (schemos XA 289/07) pakeitimas

Retsgrundlag: Lietuvos Respublikos žemės ūkio ministro 2008 m. gegužės 23 d. įsakymas Nr. 3D-297 „Dėl žemės ūkio ministro 2007 m. rugpjūčio 24 d. įsakymo Nr. 3D-389 „Dėl paramos ūkiams modernizuoti 2007–2013 metais taisyklių“ pakeitimo“ (Žin., 2008, Nr. 61-2322) (décret no 3D-297)

Forventede årlige udgifter til ordningen eller det samlede individuelle støttebeløb, der ydes til virksomheden: Det forventede årlige budget er på 10,5 mio. LTL svarende til 3,04 mio. EUR til den officielle vekselkurs

Maksimal støtteintensitet: I henhold til disse regler modtager landbrugerne støtte til dækning af 20 % af udgifterne til køb af nye traktorer eller mejetærskere, mens unge landbrugere, som er under 40 år på tidspunktet for indgivelse af deres ansøgning og har været etableret i højst fem år inden købet af den pågældende traktor eller mejetærsker (i det følgende benævnt »unge landbrugere«), modtager støtte til dækning af 25 % af anskaffelsesomkostningerne.

Den højeste samlede investeringsstøtte til en traktor pr. støttemodtager og pr. ansøgning er på 10 000 LTL (15 000 LTL for unge landbrugere) og til en mejetærsker på 40 000 LTL (50 000 LTL for unge landbrugere).

Det højeste støttebeløb, der ydes til dækning af en del af købsprisen for en traktor eller mejetærsker, må ikke være større end 40 % af de støtteberettigede investeringsudgifter (eller 50 % for unge landbrugere). Den samlede støtte, der ansøges om til udgifterne til køb af en traktor eller mejetærsker, må ikke ydes til de samme udgifter, hvis kumuleringen af en sådan støtte medfører, at den maksimale støtteintensitet, der er omhandlet i artikel 19 i forordning (EF) nr. 1857/2006, overskrides. Al investeringsstøtte, der modtages til en traktor eller mejetærsker, skal lægges sammen. Dette gælder statsstøtte, der modtages efter de ovenfor anførte regler, og enhver anden finansiel støtte, der modtages til en ny traktor eller mejetærsker som anført i ansøgerens betalingsanmodning.

Den maksimale intensitet af investeringsstøtten må ikke være højere end det beløb, der er anført i artikel 4, stk. 9, i forordning (EF) nr. 1857/2006, nemlig 400 000 EUR.

Støttebeløbet kan ændres afhængigt af antallet af støttemodtagere og finansieringsbehovet

Gennemførelsesdato: Støtteordningen træder i kraft, når Kommissionen officielt har offentliggjort disse kortfattede oplysninger

Støtteordningens eller det individuelle støtteprojekts varighed: Indtil den 31. december 2013

Målet med støtten:

— støtte til små og mellemstore virksomheder

— køb af maskiner og udstyr

— nedbringelse af produktionsomkostningerne

— forbedring af landbrugsbedrifternes konkurrenceevne

— fremme af landbrugeres køb af landbrugsmaskiner.

Artikel 4, stk. 4, litra b), i forordning (EF) nr. 1857/2006 finder anvendelse.

Støtteberettigede udgifter:

1) Midler fra særlige landbrugsstøtteprogrammer benyttes til dækning af en del af udgifterne til køb af nye traktorer (i det følgende benævnt »traktorer«) og nye selvkørende eller trukne mejetærskere, der benyttes i landbrugsproduktionen (i det følgende benævnt »mejetærskere«), undtagen sukkerroehøstere, eksklusive moms.

2) Der ydes ikke støtte til ansøgere, som har afholdt hele eller en del af købsprisen for en traktor eller mejetærsker, inden ansøgningen blev indgivet til interventionsorganet. Den andel af udgifterne, som påløber, efter at en ansøgning er indgivet og frem til ansøgningsfristen som fastsat i punkt 7, godtgøres ikke.

3) I overensstemmelse med artikel 4, stk. 7, i forordning (EF) nr. 1857/2006 må der ikke ydes støtte til simple genanskaffelsesinvesteringer i landbrugsmaskiner

Berørte sektorer: Primær produktion af landbrugsprodukter

Den støttetildelende myndigheds navn og adresse:

Lietuvos Respublikos žemės ūkio ministerija (ministère de l'Agriculture) Gedimino pr. 19 (Lelevelio g. 6) LT-01103 Vilnius

Websted: http://www.zum.lt/lt/teisine-informacija/isakymai

Andre oplysninger: —

Lietuvos Respublikos žemės ūkio ministerijos sekretorius

Kazys SIVICKIS

Sag nr.: XA 248/08

Medlemsstat: Belgien

Region: Vlaanderen

Støtteordningens benævnelse eller navnet på den virksomhed, der modtager en individuel støtte: Overheidstoelage voor de ophaling en verwerking van krengen van landbouwdieren

Retsgrundlag: Besluit van de Vlaamse Regering van 15 december 2006, betreffende de ophaling en verwerking van dierlijk afval, artikel 3, § 2 en § 3

Forventede årlige udgifter til ordningen eller samlet årligt støttebeløb til en virksomhed: Tilskuddet vil hvert år afhænge af den faktiske kostpris pr. ton og det samlede antal kvægbedrifter. Der ydes højst 10 000 000 EUR i støtte pr. år

Maksimal støtteintensitet: Ifølge forordning (EF) nr. 1857/2006 tillades støtte på 100 % af udgifterne til fjernelse af og 75 % af udgifterne til forarbejdning af husdyr.

Vlaams Gewest yder støtte på 50 % af de samlede omkostninger til fjernelse og forarbejdning af husdyrkadavere

Gennemførelsesdato: Denne støtteforanstaltning er i kraft siden den 1. januar 2008. Der henvises til, at denne støtteordning er af kompenserende karakter som omhandlet i punkt 16, sidste afsnit, i »EF-rammebestemmelser for statsstøtte til landbrug og skovbrug for 2007-2013«

Støtteordningens eller den individuelle støttes varighed: Denne ordning gælder indtil den 30. juni 2014

Støttens formål: Det er hensigten at forebygge, at husdyrkadavere bortskaffes illegalt, og dermed afværge de tilhørende risici for menneskers og dyrs sundhed og miljøet.

Støtteforanstaltningen opfylder alle betingelser i artikel 16 i forordning (EF) nr. 1857/2006

Berørt(e) sektor(er): Husdyrhold (kvægbedrifter)

Den støttetildelende myndigheds navn og adresse:

Openbare Vlaamse Afvalstoffenmaatschappij (OVAM) Stationsstraat 110 B-2800 Mechelen

Websted: http://www.ovam.be/jahia/Jahia/pid/l 510

Andre oplysninger: —

Henny DE BAETS

Administrateur-generaal

Sag nr.: XA 260/08

Medlemsstat: Frankrig

Region: Centre

Støtteordningens benævnelse: Encouragements à la production de produits agricoles de qualité et assistance technique aux exploitations

Retsgrundlag:

— Artikel 14 og 15 i forordning (EF) nr. 1857/2006,

— Code général des collectivités territoriales (partie législative), articles L 1511-1 et L 1511-2,

— Communication du Président du Conseil régional du Centre sur la stratégie de développement de l'agriculture et de la forêt de la région Centre, présentée en séance plénière de juin 2006,

— Délibération de la commission permanente régionale no 07.08.55 du 12 octobre 2007

Forventede årlige udgifter til ordningen: 2 200 000 EUR om året frem til 2012 og 2 000 000 EUR i 2013

Maksimal støtteintensitet: I overensstemmelse med artikel 14 og 15 i ovennævnte forordning kan støtten udgøre op til 100 % af alle eller en del af de støtteberettigede omkostninger

Gennemførelsesdato: 2008, forudsat at ansøgningens registreringsnummer offentliggøres på Europa-Kommissionens Generaldirektorat for Landbrug og Udvikling af Landdistrikters websted

Ordningens varighed: Indtil den 31. december 2013, som er udløbsdatoen for forordning (EF) nr. 1857/2006

Målet med støtten: Regionen Centre vil som led i sin politik for aftaler om støtte til sektorprojekter (CAP-filière), etablering og beskæftigelse i landbrugssektoren, fremme af regionale produkter og aftaler med henblik på regional udvikling (contrat de pays) eventuelt yde støtte til teknisk bistand i landbrugssektoren. Som følge heraf ønsker regionen at fastsætte rammer for tilskud til teknisk bistand, som kun ydes som led i de nævnte støtteaftaler.

Det er kun de foranstaltninger, som er anført i aftaler om støtte til sektorprojekter, reglerne for nye regionsudviklingsaftaler, politikken for etablerings- og ansættelsesstøtte, aftalen med partnerne inden for landbrugserhvervsuddannelser og inden for rammerne af støtte til markedsføring af produkter, der er støtteberettigede.

Målene for den støtte, regionen Centre påtænker at yde, er at forbedre og omlægge produktionen og højne kvaliteten.

I overensstemmelse med artikel 14 og 15 i forordning (EF) nr. 1857/2006 kan der ydes støtte til følgende udgifter:

analyse- og rådgivningsvirksomhed, dog ikke regelmæssigt tilbagevendende aktiviteter, særlig inden for følgende områder: tilpasning af bedrifterne til markedssituationen, tilrettelæggelse af arbejdet, miljø- og energiforvaltning samt indkøring af produktionsapparatet i forbindelse med overtagelse eller etablering af en bedrift

udgifter til afløsning af landbrugere på under 50 år, som har været etableret i mindre end fem år, således at de kan deltage i uddannelse, eller til vikar under landbrugerens ferie

kollektive foranstaltninger til fremme af officielle kvalitetsmærker og af bedrifter i regionen eller i et produktionsområde, der delvis er beliggende i regionen, forudsat at kommunikationsmaterialet ikke bygger på en sammenligning med andre produkter, men kun fremhæver produktets egne egenskaber. Disse foranstaltninger består i tilrettelæggelse og/eller deltagelse i fora, konkurrencer eller messer og fremstilling af publikationer (plakater, reklamer på salgsstedet, websteder, mv.), som indeholder neutrale faktuelle oplysninger om produkterne fra regionen Centre.

Al støtte tildeles i naturalier i form af subsidierede tjenesteydelser. Som krævet i artikel 14 og 15 i forordning (EF) nr. 1857/2006, foretages der ingen direkte udbetaling til modtagerne. Der bliver endvidere sørget for, at alle producenter får adgang til de tjenesteydelser, som den modtagende sammenslutning tilbyder, uden diskrimination og på lige vilkår, uden pligt til medlemskab

Berørt(e) sektor(er): Alle landbrugsbedrifter i regionen Centre

Den støttetildelende myndigheds navn og adresse:

Conseil régional du Centre 9, rue St Pierre Lentin F-45041 Orléans cedex 1 Tel. (33) 238 70 30 30 Fax (33) 238 70 31 18

Websted: http://www.regioncentre.fr/jahia/webdav/site/portail/shared/agriculture/docs/Region-Centre-Agriculture-Reglement-cadre-exploitations.pdf